Diari Oficial de la Generalitat Valenciana


Sumari del DOGV 3075, del 10-09-1997 (1997/10660)

DECRET 221/1997, de 12 d'agost, del Govern Valencià, pel qual es crea la Comissió Interdepartamental de Dret Civil Valencià.
----------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1997/08/12/221/dof/vci/html**

### Dades del document

Número de DOGV
:   3075

Data del DOGV
:   10-09-1997

Secció del DOGV
:   DISPOSICIONS GENERALS

Número del document
:   1997/10773


Data del document
:   12-08-1997

Organisme emissor
:   Conselleria de Benestar Social

Tipus de document
:   Decret

Anàlisi jurídica

DECRET 221/1997, de 12 d'agost, del Govern Valencià, pel qual es crea la Comissió Interdepartamental de Dret Civil Valencià. [  
Les Corts Valencianes, en la sessió que tingué lloc el dia 30 d'abril de 1997, van aprovar una moció mitjançant la qual s'insta el Consell perquè durant l'any 1997 constituïsca una comissió interdepartamental i pose en marxa un seminari que estudie i debata el desplegament del dret civil valencià, i que en el termini més curt possible lliure les conclusions a les Corts.  
Per això, i d'acord amb el que disposa l'article 31 de la Llei 5/1983, de 30 de desembre, del Govern Valencià, el Consell de la Generalitat Valenciana és l'òrgan competent per a la creació de les comissions interdepartamentals per a l'estudi, coordinació, programació i, si es produeix, propostes de resolució de l'activitat interdepartamental en matèries sectorials comuns.  
Pel que fa a les institucions consuetudinàries de dret civil valencià i per les característiques, diversos són els departaments del Consell de la Generalitat Valenciana que poden tenir incidència sobre aquestes, com ara la Conselleria de Cultura, Educació i Ciència, la Conselleria d'Agricultura, Pesca i Alimentació, la Conselleria d'Ocupació, Indústria i Comerç, la Conselleria de Medi Ambient, la Conselleria de Presidència i la Conselleria de Benestar Social, i aquesta última més concretament, d'acord amb el que disposa l'article 39 de l'Estatut d'Autonomia de la Comunitat Valenciana, el qual estableix que correspon a la Generalitat Valenciana, pel que fa a l'administració de justícia, coadjuvar en l'organització dels tribunals consuetudinaris i tradicionals i especialment en el Tribunal de les Aigües de la Vega de València.  
En conseqüència, a proposta de la consellera de Benestar Social, i amb la prèvia deliberació del Govern Valencià en la reunió del dia 12 d'agost de 1997,   
DECRETE  
Article 1. Creació  
Es crea la Comissió Interdepartamental de Dret Civil Valencià.  
La Comissió Interdepartamental estarà formada pels membres següents:  
- President o presidenta: el conseller o la consellera de Benestar Social  
- Vicepresident o vicepresidenta: el subsecretari o la subsecretària de Justícia  
- Quatre vocals, amb rang de director o directora general, designats pel corresponent conseller o consellera, en representació de les conselleries de:  
- Presidència  
- Cultura, Educació i Ciència  
- Ocupació, Indústria i Comerç  
- Agricultura, Pesca i Alimentació  
- Medi Ambient  
- Secretari o secretària: la persona que designe la comissió entre els seus membres.  
L'Àrea del Gabinet de Coordinació Interdepartamental de la Conselleria de Presidència exercirà la secretaria administrativa de la Comissió.  
Article 2. Funcions  
La Comissió tindrà les funcions següents:  
- Actuacions que tendiran a conservar i desplegar el dret civil valencià.  
- Orientar l'executiu valencià pel que fa a la incidència del dret consuetudinari en la societat valenciana.  
- Estudi i debat de les conclusions de les persones civilistes pel que fa a les pràctiques consuetudinàries que havia anterior a la promulgació de la Constitució i proposar a les Corts Valencianes les actuacions adients segons les competències atribuïdes a aquestes en l'Estatut d'Autonomia de la Comunitat Valenciana.  
Article 3. Funcionament  
L'article 32 de la Llei de Govern Valencià regirà les convocatòries de la Comissió i les actuacions de funcionament; en allò que no disposa aquesta llei es regirà pel que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
DISPOSICIONS FINALS  
Primera  
Facultar la consellera o el conseller de Benestar Social perquè dicte les disposicions necessàries per al desplegament, execució i compliment del que disposa aquest decret.  
Segona  
Aquest decret vigirà des de l'endemà de la publicació en el Diari Oficial de la Generalitat Valenciana.  
València, 12 d'agost de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
La consellera de Benestar Social,  
MARCELA MIRÓ PÉREZ


Còpia Permalink ELI